«Fjeld»

«Fjeld» var en tremastet bark, bygget ved verftet Alex. Hall & Co. i Aberdeen, Skottland i 1877.
Hennes opprinnelige navn var «Elissa», som hun igjen bærer idag. Hun ble bygget på oppdrag fra reder og kaptein Henry F. Watt fra Liverpool, og la ut på sin jomfruferd den 19. desember 1877. Hun gikk da med kull fra Wales til Pernambuco (Recife) i Brasil hvor hun losset 24. januar 1878.

Under norsk flagg ble hun eid av rederiet Bugge & Olsen fra 1897 til 1912, og hennes hjemmehavn var Larvik fram til hun ble solgt til Sverige den 19. november 1912. Hun var under kommando av Kaptein Herman Andersen fra 1897 til 1912 og kaptein J.G. Gedde fra 1909 til 1912, som tok henne i trampfart blant annet mellom Larvik og Laguna de Términos i Campeche i Mexico.

Skipet ble opprinnelig bygget i klinket stål, men har gjennomgått en rekke modifikasjoner. Blant annet ble hun utstyrt med dieselmotor og fikk riggingen sin fjernet. Hun ble i 1975 kjøpt opp av Galveston historiske forening for US$40 000 og i de neste ti årene gjennomgikk hun en fullstendig restaurering tilbake til sin opprinnelige stand.

Skipet var 45,5 meter (148,9 fot) langt, med en maksimum bredde på 8,5 meter. Hun hadde et dypgående på 4,45 meter og et deplasement på 431 tonn.

Besetning 
Ved folketellingen i 1900 ble hun ført i skipslistene ved konsulatet i Cape Town med et mannskap på 11. Hennes posisjon av 31. desember ble rapportert inn den 11. februar 1901 og var «46 grader 47 minut NB 9 grader 40 minut O Længde». Besetningen bestod av:

Kaptein Herman Andersen (f. 1848) fra Raael i Slagen, Tønsberg
Førstestyrmann Einar B. Colban (f. 1878) fra Oslo, født i Stavanger
Seilmaker og båtsmann Karl Anders Emil Karlsson (f. 1867) Åland i Finland 
Stuert Georg Johnsson (f. 1878) fra Finland
Matros Hans Chr. Hansen (f. 1876) fra Sandefjord
Tømmermann August S. Alfredson (f. 1873) fra Sverige
Matros Ole Hansen (f. 1881) fra Helgeroa
Matros Kristen A. Anthonsen (f. 1880) fra Brulanes
Lettmatros Paul Anthon Edvardsen (f. 1880) fra Ramnes
Dekksgutt Vigo Andersen (f. 1885) fra Raael, Kapteinens sønn
Passasjer Anton Jakobsen (f. 1877) fra Larvik, tidligere Jungmann

Barken «Fjeld» ligger i dag som museumsskip og nasjonalt landemerke ved havn i Galveston, Texas i USA. Hun eies av stiftelsen Galveston Historical Foundation som også har kartlagt hennes historie fra byggingen og frem til i dag.

Skipet ble opprinnelig bygget som handelsskip i en tid hvor dampskipene gradvis tok over for seilskutene. Hun gikk i trampfart det meste av tiden men hennes historie omfatter også mange spennende tokt, blant annet som sjørøverskute i middelhavet.

Utdrag fra skipsloggen 
Under Kaptein Andersen; 
Fra Dublin, Irland 18. november 1899 -ankom Laguna (de Terminos), Mexico 7. januar 1900.
-registrert i Lloyds 23. feb, 2. mars, 16. mars
Fra Laguna, Mexico 12. februar 1900 -ankom Falmouth, Maine US, 3. april 1900.
-registrert i Lloyds 6. apr
Fra Falmouth -ankom London, UK 11. april 1900.
-registrert i Lloyds 4. mai
Fra London, UK 9. mai 1900 til Beachy Head, UK 10. mai 1900.
-registrert i Lloyds 18. mai
Fra Beachy Head -ankom Laguna, Mexico 26. juni 1900.   
-registrert i Lloyds 17. aug
Fra Laguna, Mexico 29. juni 1900 -via Falmouth, Maine US.
Fra Laguna, Mexico 29. juni 1900 -via Dungeness, Kent UK
Fra Laguna, Mexico 29. juni 1900 -ankom London, UK 18. oktober 1900.
-registrert i Lloyds 19. okt
Fra London, UK 22. november 1900 -ankom Downlands, Kent UK 28. november 1900.
-registrert i Lloyds 23. nov, 1. des
Fra London, UK 24. november 1900 -på vei til Table Bay, Syd-Afrika.
Fra London, UK 24. november 1900 -posisjon 10. desember 1900: 43N, 14W.
-registrert i Lloyds 21. des

Historiske milepæler 
1877 oktober      -Sjøsatt i Aberdeen, Skottland
1877 19. desember -Jomfrutur til Brasil
1897 februar      -Massive skader utenfor Key West, reparert i Ventry, Irland 
1897 februar      -Solgt til rederiet Bugge & Olsen i Larvik
1912 19. november -Solgt til Carl Johansson, Sverige. Byttet navn til «Gustaf»
1960              -Solgt til Hellas. Byttet navn til «Christophos»
1970              -Grunnstøtt i Middelhavet
1975              -Kjøpt opp av Galveston Historical Foundation for US$40.000,-  
1979              -Tauet til Galveston, Texas
1985              -Ferdig restaurert. Innviet som museumsskip  
1986              -Seilte til New York for å delta i 100-årsjubileet til Frihetsgudinnen

Fjeld i poesi 
Funnet på et postkort datert Preston 9. mars 1910 ble dette diktet av Fjelds matros Ferdinand Pedersen. Sjømannen og poeten Pedersen døde få år etter av blindtarmbetennelse om bord utenfor Sør-Afrika

Med dette skibetvil jeg gynge paa det
store stolte hav ogmange storme døie
der krydse vil dens stavnMens jeg til roret stander
og ser på stjernenesmilde glans da nønner
jeg min vise om detlile Norge med klippe
borge mig huer best

Eksterne lenker 
 
 
 «Elissa»s offisielle nettside
 «Fjeld»s matrikkel fra skipslistene i folketellingen for 1900
 «Fjeld» i Malmsteinregisteret

Norske barker
Skip fra 1877
Britiske skip
Svensk sjøfart
1877 i Storbritannia
Skip bygget i Storbritannia
Museumsskip
Artikler i sjøfart-prosjektet